রোল-পা'ই-র্দো-র্জে
**রোল-পা'ই-র্দো-র্জে** (তিব্বতি: རོལ་པའི་རྡོ་རྗེ, ওয়াইলি: *rol pa'i rdo rje*) (১৭১৭-১৭৮৬) তিব্বতী বৌদ্ধধর্মের দ্গে-লুগ্স ধর্মসম্প্রদায়ের তৃতীয় ল্চাং-স্ক্যা হো-থোগ-থু উপাধিধারী বৌদ্ধ লামা ছিলেন। তিনি পরবর্তীকালে চিং সম্রাট চিয়ানলোং এবং তিব্বতী শাসক প্রতিনিধিদের মধ্যে একজন অন্যতম প্রধান মধ্যস্থতাকারী হিসেবে পরিগণিত হন।

প্রথম জীবন
----------

রোল-পা'ই-র্দো-র্জে ১৭১৭ খ্রিষ্টাব্দে তিব্বতের লাং-গ্রু'ই-স্দে-ব্ঝি'ই-নুব-পে-মো'ই-স্দে-পা-'ব্রোগ-গ্নাস-ব্রাগ-দ্কার (ওয়াইলি: *lang gru'i sde bzhi'i nub padmo'i sde pa 'brog gnas brag dkar*) নামক স্থানে জন্মগ্রহণ করেন। তার পিতার নাম ছিল ত্শাংস-পা-গু-রু-ব্স্তান-'দ্জিন (ওয়াইলি: *tshangs pa gu ru bstan 'dzin*) এবং মাতার নাম ছিল বু-স্ক্যিদ (ওয়াইলি: *bu skyid*)। ১৭২০ খ্রিষ্টাব্দে ঙ্গাগ-দ্বাং-ব্লো-ব্জাং-ছোস-ল্দান (ওয়াইলি: *ngag dbang blo bzang chos ldan*) নামক দ্বিতীয় ল্চাং-স্ক্যা হো-থোগ-থু উপাধিধারী বৌদ্ধ লামা্র পুনর্জন্ম রূপে চিহ্নিত করে দ্গোন-লুং-ব্যাম্স-পা-গ্লিং বৌদ্ধবিহারের (ওয়াইলি: *dgon lung byams pa gling*) নিয়ে যাওয়া হয়। ১৭২৪ খ্রিষ্টাব্দে ব্লো-ব্জাং-দান-জিন (ওয়াইলি: *blo bzang dan jin*) নামক এক ব্যক্তির নেতৃত্বে সৃষ্ট এক দাঙ্গাকে দমন করতে গিয়ে চিং সেনাবাহিনী দ্গোন-লুং-ব্যাম্স-পা-গ্লিং বৌদ্ধবিহার ধ্বংস করে দিলে রোল-পা'ই-র্দো-র্জেকে চিং রাজসভায় নিয়ে যাওয়া হয়। সেখানে চিং রাজপুত্র চিয়ানলোংয়ের সাথে তিনি একসাথে শিক্ষালাভ করেন। ঙ্গাগ-দ্বাং-ছোস-ক্যি-র্গ্যা-ম্ত্শো (ওয়াইলি: *Ngag dbang chos kyi rgya mtsho*) নামক দ্বিতীয় থু'উ-ব্ক্বান (ওয়াইলি: *thu'u bkwan*) উপাধিধারী লামা এই সময় তার উল্লেখযোগ্য শিক্ষক ছিলেন।:১৩৬ ১৭৩৪ খ্রিষ্টাব্দে চিং সম্রাট ইয়োংঝেংয়ের অনুমতিক্রমে রোল-পা'ই-র্দো-র্জে সপ্তম দলাই লামার সঙ্গে লাসা যাত্রা করেন। ১৭৩৫ খ্রিষ্টাব্দে পঞ্চম পাঞ্চেন লামা তাকে শিক্ষার্থীর শপথ এবং ভিক্ষুর শপথ প্রদান করেন। ১৭৩৬ খ্রিষ্টাব্দে ইয়োংঝেং মৃত্যুবরণ করলে তিনি বেজিং ফিরে যান।

প্রশাসনিক দায়িত্ব
------------------

রোল-পা'ই-র্দো-র্জে
পরবর্তী চিং সম্রাট চিয়ানলোং সিংহাসন লাভের পরেই রোল-পা'ই-র্দো-র্জেকে রাজধানীর প্রধান প্রশাসনিক লামা হিসেবে দায়িত্ব প্রদান করেন। এই সময় তিনি সম্রাটকে তিব্বতের সঙ্গে বিতর্কিত সীমান্ত অঞ্চলগুলি সপ্তম দলাই লামাকে প্রদান করতে অনুরোধ করে ব্যর্থ হন। কিন্তু সম্রাট তার অনুরোধে সপ্তম দলাই লামাকে বার্ষিক অনুদান প্রদানে সম্মত হন। ১৭৫০ খ্রিষ্টাব্দে তিব্বতের শাসক 'গ্যুর-মেদ-র্নাম-র্গ্যালকে হত্যা করা হলে লাসা শহরে দাঙ্গায় তিব্বতী দাঙ্গাকারীরা চিং রাজপ্রতিনিধি দুই আম্বানদের হত্যা করে। এতে ক্ষুব্ধ হয়ে সম্রাট তিব্বতের সমস্ত রাজনৈতিক ক্ষমতা তিব্বতীদের থেকে কেড়ে নিয়ে মাঞ্চুদের হাতে প্রদান করার সিদ্ধান্ত নেন। কিন্তু কিছুদিনের মধ্যেই চিয়ানলোং সপ্তম দলাই লামাকে তিব্বতের ধর্মীয় ও রাজনৈতিক নেতা হিসেবে স্বীকৃতি দেন। রোল-পা'ই-র্দো-র্জের উপদেশ এই নির্দেশের মূল কারণ ছিল বলে তার জীবনীকার ব্লো-ব্জাং-ছোস-ক্যি-ন্যি-মা (ওয়াইলি: *blo bzang chos kyi nyi ma*) নামক তৃতীয় থু'উ-ব্ক্বান (ওয়াইলি: *thu'u bkwan*) উপাধিধারী লামা উল্লেখ করেছেন। সপ্তম দলাই লামা মৃত্যুবরণ করলে চিয়ানলোং রোল-পা'ই-র্দো-র্জেকে দ্বিতীয়বার লাসা শহরে প্রেরণ করেন। এই সময় অষ্টম দলাই লামার নাবালকত্বের সময় তিব্বতের রাজপ্রতিনিধির ওপর তিব্বতের সমস্ত ধর্মীয় ও রাজনৈতিক ক্ষমতা অর্পণ করা যায় কিনা তার ওপর প্রচন্ড বিতর্কের আবহাওয়া তৈরী হয়েছিল। তিব্বতী মন্ত্রীরা দলাই লামাকে শুধুমাত্র ধর্মীয় ক্ষমতা অর্পণে ইচ্ছুক ছিলেন এবং নিজেরা রাজনৈতিক ক্ষমতা লাভে প্রয়াসী হয়েছিলেন। রোল-পা'ই-র্দো-র্জে সম্রাটকে উপদেশ দেন যে, তিব্বতের রাজপ্রতিনিধির ওপর তিব্বতের সমস্ত ধর্মীয় ও রাজনৈতিক ক্ষমতা অর্পণ করা হোক। সম্রাট তার উপদেশ মেনে নেন এবং উচ্চপদস্থ তিব্বতী মন্ত্রীদের ক্ষমতার ওপর রাশ টানার জন্য আম্বানদের নির্দেশ দেন। ১৭৫৭ খ্রিষ্টাব্দে রোল-পা'ই-র্দো-র্জে পুনরায় লাসা যাত্রা করে সম্রাটের হয়ে বিভিন্ন রাজনৈতিক কর্মকাণ্ডে যুক্ত হন এবং মধ্য এশিয়ার বিভিন্ন রাজ্যের রাজনৈতিক পরিস্থিতি সম্পর্কে তাকে অবহিত করেন। তিনি অষ্টম দলাই লামাকে চিহ্নিতকরণেও মুখ্য ভূমিকা পালন করেন।

শিক্ষক ও শিষ্য
--------------

পঞ্চম পাঞ্চেন লামা, সপ্তম দলাই লামা, ষষ্ঠ পাঞ্চেন লামা, ঙ্গাগ-দ্বাং-ব্যাম্স-পা (ওয়াইলি: *ngag dbang byams pa*) নামক প্রথম ফুর-ল্চোগ (ওয়াইলি: *phur lcog*) প্রভৃতি বিখ্যাত লামারা রোল-পা'ই-র্দো-র্জের উল্লেখযোগ্য শিক্ষক ছিলেন। ব্লো-ব্জাং-ছোস-ক্যি-ন্যি-মা (ওয়াইলি: *blo bzang chos kyi nyi ma*) নামক তৃতীয় থু'উ-ব্ক্বান (ওয়াইলি: *thu'u bkwan*), দ্কোন-ম্ছোগ-'জিগ্স-মেদ-দ্বাং-পো (ওয়াইলি: *dkon mchog 'jigs med dbang po*) নামক দ্বিতীয় 'জাম-দ্ব্যাংস-ব্ঝাদ-পা (ওয়াইলি: *'jam dbyangs bzhad pa*) প্রভৃতি অবতারী বৌদ্ধ লামারা তার উল্লেখযোগ্য শিষ্য ছিলেন।

অবদান
-----

রোল-পা'ই-র্দো-র্জে চীনা, মাঞ্চু, তিব্বতী, মঙ্গোল প্রভৃতি ভাষায় অভিধান রচনায় গুরুত্বপূর্ণ ভূমিকা পালন করেন। তিনি মাঞ্চু ভাষায় ১০৮ খণ্ডে ব্কা'-গ্যুর এবং মঙ্গোল ভাষায় ২২৪ খণ্ডে ব্স্তান-'গ্যুর গ্রন্থসঙ্কলন দুটি অনুবাদ করানোর ব্যবস্থা করেন। গ্রুব-পা'ই-ম্থা'-র্নাম-পার-ব্ঝাগ-পা'ই-থুব-ব্স্তান-ল্হুন-পো'ই-ম্দ্জেস-র্গ্যান (ওয়াইলি: *grub pa'i mtha' rnam par bzhag pa'i thub bstan lhun po'i mdzes rgyan*) নামক গ্রন্থটি তার সর্বাপেক্ষা উল্লেখযোগ্য রচনা। তিনি বেজিং শহরে মঙ্গোল, মাঞ্চু ও চীনা বৌদ্ধ ভিক্ষুদের জন্য ইয়োংহেগোং বৌদ্ধবিহার প্রতিষ্ঠা করেন।

তথ্যসূত্র
---------

1. ↑  Samuel, Geoffrey (২০১২)। *Introducing Tibetan Buddhism*। Introducing World Religions। Abingdon: Routledge। পৃষ্ঠা 249। আইএসবিএন 978-0-415-45664-7।
2. ↑  Sullivan, Brenton (২০১৩)। *The Mother of All Monasteries: Gönlung Jampa Ling and the Rise of Mega Monasteries in Northeastern Tibet* (Ph.D.)। University of Virginia। উদ্ধৃতি টেমপ্লেট ইংরেজি প্যারামিটার ব্যবহার করেছে (link) [*স্থায়ীভাবে অকার্যকর সংযোগ*]
3. ↑  Smith, E. Gene (২০০১)। *'The Life of Lcang skya Rol pa'i rdo rje' in Among Tibetan Texts Boston*। Somerville: Wisdom Publications। পৃষ্ঠা 133–146। আইএসবিএন 0-86171-179-3।
4. 1 2 3 4  Townsend, Dominique (মার্চ ২০১০)। "The Third Changkya, Rolpai Dorje"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৭-২৯।
5. ↑  *རུབ་པའི་མཐའ་རྣམ་པར་བཞག་པའི་ཐུབ་བསྟན་ལྷུན་པོའི་མཛེས་རྒྱན་ (སྟོད་ཆ)* [*grub pa'i mtha' rnam par bzhag pa'i thub bstan lhun po'i mdzes rgyan (stod cha)*] (তিব্বতি ভাষায়)। Dharamsala: Library of tibetan Works and Archives। [*স্থায়ীভাবে অকার্যকর সংযোগ*]

আরো পড়ুন
---------

* E. Gene Smith, 'The Life of Lcang skya Rol pa'i rdo rje' in Among Tibetan Texts, Boston: Wisdom Publications, 2001
* Illich, Marina (২০০৬)। *Selections from the life of a Tibetan Buddhist polymath: Chankya Rolpai Dorje (*lcang skya rol pa'i rdo rje*), 1717-1786* (Ph.D.)। Columbia University। আইএসবিএন 9780542524219। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
* Illich, Marina (২০০৩)। "Imperial Stooge or Emissary to the Dge lugs Throne? Rethinking the Biographies of Chankya Rolpé Dorjé."। Cuevas, Bryan J.; Schaeffer, Kurtis R.। *Power, Politics, and the Reinvention of Tradition:Tibet in the Seventeenth and Eighteenth Centuries*। Leiden: Brill। পৃষ্ঠা 17–32। আইএসবিএন 978 90 04 15351 6।
* Wang Xiangyun (২০০০)। "The Qing Court's Tibet Connection: Lcang skya Rolpa'i rdo rje and the Qianlong Emperor"। *Harvard Journal of Asiatic Studies*। Harvard-Yenching Institute। **60** (1 [June, 2000]): 125–163। আইএসএসএন 0073-0548।
* Berger, Patricia (২০০৩)। *Empire of Emptiness: Buddhist Art and Political Authority in Qing China*। Honolulu: University of Hawai'i Press। আইএসবিএন 0824825632।
* Tuttle, Gray (২০০৫)। *Tibetan Buddhists in the Making of Modern China*। New York: Columbia University Press। আইএসবিএন 978-0-231-13446-0।
* van Schaik, Sam (২০১১)। *Tibet: A History*বিনামূল্যে নিবন্ধন প্রয়োজন। New Haven: Yale University Press। পৃষ্ঠা 152। আইএসবিএন 0300194102।
* Wang Xiangyun. "The Qing Court's Tibet Connection: Lcang skya Rolpa'i rdo rje and the Qianlong Emperor." In HJAS vol. 60 no. 1. June, 2000.
* Martin, Dan। "Bonopo Canons and Jesuit Cannons: On sectarian factors involved in the Ch'ieh-lung-emperor's second goldstream expedition of 1771-1776 based primarily on some Tibetan sources."। McKay, Alex। *The History of Tibet - V.II The Medieval Period: c.850-1895 The Development of Buddhist Paramountcy*। RoutledgeCurzon। পৃষ্ঠা 633–647। আইএসবিএন 0-415-30843-7।
* Lopez, Donald S. Jr. (1998). Prisoners of Shangri-La. The University of Chicago Press. p. 20. আইএসবিএন ০-২২৬-৪৯৩১০-৫.
* Bernard, Elisabeth (২০০৪)। "The Qianlong emperor and Tibetan Buddhism"। Millward, James A.; Dunnell, Ruth W.; Elliott, Mark C.; Forêt, Philippe। *New Qing Imperial History: The making of Inner Asian empire at Qing Chengde*। Taylor & Francis e-Library। পৃষ্ঠা 124–135। আইএসবিএন 0-203-63093-9।

|
|  |
| পূর্বসূরীঙ্গাগ-দ্বাং-ব্লো-ব্জাং-ছোস-ল্দান | **রোল-পা'ই-র্দো-র্জে  তৃতীয় ল্চাং-স্ক্যা হো-থোগ-থু** | উত্তরসূরীয়ে-শেস-ব্স্তান-পা'ই-র্গ্যাল-ম্ত্শান |
|

| * দে
* স
ল্চাং-স্ক্যা হো-থোগ-থু |
| --- |
| 
* ১) গ্রাগ্স-পা'-ওদ-জের
* ২) ঙ্গাগ-দ্বাং-ব্লো-ব্জাং-ছোস-ল্দান
* ৩) রোল-পা'ই-র্দো-র্জে
* ৪) য়ে-শেস-ব্স্তান-পা'ই-র্গ্যাল-ম্ত্শান
* ৫) য়ে-শেস-ব্স্তান-পা'ই-ন্যি-মা
* ৬) ব্লো-ব্জাং-ব্স্তান-'দ্জিন-র্গ্যাল-ম্ত্শান
* ৭) ব্লো-ব্জাং-দ্পাল-ল্দান-ব্স্তান-পা'ই-স্গ্রোন-মে
* ৮) ব্স্তান-'দ্জিন-দোন-য়োদ-য়ে-শেস-র্গ্যা-ম্ত্শো

 |